## **Online výučba na ÚEAE**

*Ústav elektroenergetiky a aplikovanej elektrotechniky FEI STU v Bratislave v dôsledku vzniknutej situácie s karanténnymi opatreniami adaptoval prebiehajúci pedagogický proces v letnom semestri a.r. 2019/2020 na online výučbu. V tomto príspevku stručne sumarizujeme metódy online výučby pre jednotlivé predmety.*

V dôsledku vzniknutej situácie majú študenti možnosť komunikovať s pedagógmi a konzultovať dodané študijné materiály online mailom, prípadne inou platformou (po telefóne, GSM, Facetime, Whatsapp).

V predmetoch *Aplikovaná energetika* a *Pohony a výkonová elektronika* sú prednášky študentom poskytované v elektronickej forme prostredníctvom dokumentového servera AIS. V rámci laboratórnych cvičení sú študentom dodané experimentálne dáta a ich úlohou je tieto dáta analyzovať a vyhotoviť protokoly. Pre komunikáciu je využívaný nástroj GOOGLE MEETS a ako tabula JUMBOARD.

V predmetoch  *Základy modelovania v elektroenergetike* a*Energetická efektívnosť* sú cvičenia realizované pomocou nástroja Slack (online priestor podobný facebooku). Výučba prebieha aj prostredníctvom webinára. Sú vyrábané vysvetľujúce videá k jednotlivým učebným celkom.

Online výučba predmetu *Diagnostika izolačných systémov* prebieha formou zasielania učebných textov a nameraných dát, komunikácie so študentmi a vytvárania testov v WPQuiz e, pričom je v pláne vyskúšať Teams od MS, v ktorom by sa realizovalo aj zápočtové hodnotenie. Streamovanie prednášok podľa rozvrhu a v rozsahu podľa sylabov je využívané v predmetoch *Elektrické inštalácie, Svetelná technika, Svetelné zdroje a predradníky* a *Svietidlá.*

V predmetoch *Základy elektroenergetiky* a *Prechodné stavy v ES* sú prednášky a konzultácie realizované cez nástroj MS team, študijné materiály zdieľané v systéme AIS a zadania odovzdávané do AIS.

Negatívom v rámci online výučby je neosobnosť pri vysvetľovaní problematiky a prekážkou je tiež chýbajúca interakcia.